З захапленнем нечуваным хачу Вам паведміць аб тым, як у нядзелю, дня 19 месяца траўня давялося мне ў кампаніі асобаў надзвычай паважаных, а менавіта Наканечнага Дзмтрыя, уладальніка сядзібы агранамічнай “За масточкам”, ды таксама стваральнікаў маршрутаў турыстычных павету Валожынскага Гагінай Наталляй ды Барысенкам Валерыем, праехаць па трасе, якая спадаром Дзмітрыем разам са спадаром Шакуном Васілём была прыдуманая. І паехалі мы на роварах па сцежках лясных сярод Пушчы Налібоцкай, і бачылі там шмат дзівосаў, і дыхалі паветрам свежым, і накруцілі ажно 85 кіламетраў.